钦定古今图书集成/明伦汇编/氏族典/第430卷 > 赵汝谈
## 钦定古今图书集成/明伦汇编/氏族典/第430卷 > 赵汝谈

按《宋史赵汝谈传》，“汝谈字履常，登淳熙十一年进士
第，调汀州教授，改广东军。尝从朱熹订疑义十数条。
左丞相赵汝愚定大策，汝愚欲以词掖处之，力辞去。
丁母忧，免丧，召为大社令。以参知政事李璧荐，擢正
字，添差通判嘉兴府。改知无为军，迁江西提举常平。
端平初，以礼部郎官召，改秘书少监。时集议出师，汝”
谈反复言“不可轻战，而和尤非计。”既而三京收复，虽
前言用兵不便者，亦喜，汝谈独有忧色。未几，洛师败，
朝论始服其先见。迁宗正少卿，升侍读，提举崇禧观。
起知婺州，力丐祠，召改侍讲，权刑部尚书，卒。